Met: Diane Keaton, Jack Nicholson, Keanu Reeves, Frances McDormand, Amanda Peet
Draaiboek en regie: Nancy Meyers.
As iemand my sou vra, sou ek s� die langste rolprentreeks (selfs al is die oorkoepelende titel daarvan totaal verswe�) is Being Jack Nicholson. En hier is die nuutste episode. Voriges sluit in Terms of Endearment, A Few Good Men, About Schmidt, As Good as it Gets, en so meer.
Nie dat dit n sleg ding is nie: Jack Nicholson is nogal vermaaklik.
So ook Diane Keaton. Ander fliekvlooie sou miskien s� dis die nuutste episode in die reeks Being Diane Keaton, en dan verwys na episodes soos Annie Hall, The First Wives Club en Marvins room. n Geval van smaak!
Wat ons wel hier het, is regisseur Nancy Meyers se eerste fliek sedert What Women Want, waarin Mel Gibson di� groot misterie ondersoek het.
Harry Sanborn (Nicholson) is 63, ongetroud en nog steeds aan t draf agter jong bokkies aan. En hulle val nog vir hom. Die jongste een (wel �) is Marin (Peet), wat Harry saamnooi vir n naweek in haar ma, die bekroonde dramaturg Erica Barry, se strandhuis. Wanneer hulle twee  gereed vir aksie  daar aanland, is moeder Erica en tante Zoe (McDormand) egter ook daar. Hulle besluit om soos volwassenes saam naweek te hou. Ook maar goed: wanneer Harry n hartaanval beleef (nee, dis nie wat jy dink nie!), is Erica n handige oppasster.
Natuurlik ontvou die verhaal soos jy dink dit gaan ontvou. Maar daars n paar struikelblokke (onthou die broodnodige boy loses girl-fase!). Een van hulle is Harry se aanvallige dokter, Julian (Reeves), wat dadelik Erica se opwindende kwaliteite raaksien ten spyte van haar jare. n Ander is Harry se stipsienigheid  Erica is al jare lank nie meer jonger as dertig nie!
Daar het jy dit  hoe het jy gedink gaan die storie eindig? Durf ek die Stad van Ligte by die naam noem?!
Die knap vertolkings van die twee hoofkarakters en ook die bitter by die soet aan die slot maak van Somethings Gotta Give iets meer as sommer net verstrooiing. Die feit dat daar n stewige rol geskep is vir n ouer aktrise (dws iemand ouer as 30), maak daarvan iets van n wonderwerk. Gaan geniet dit.
Wil jy reageer op hierdie artikel? Stuur kommentaar na webvoet@litnet.co.za om die gesprek verder te voer op S�Net, ons interaktiewe meningsruimte. boontoe